**19.03.2020.**

**Tko može postati tata – ritam u pjesmi**

TKO MOŽE POSTATI TATA

Da bi netko postao tata,  
mora znati nekoliko zanata.  
Kao što je stavljanje ruku oko vrata,  
kao što je izbjegavanje rata.  
  
Da bi netko postao tata,  
mora mu dječji vrisak i skakanje po sobi  
postati radost, biti hobi.  
  
Tata ne smije biti naravi teške  
i smisla mora imati za greške.  
  
Da bi netko postao tata,  
mora uz nekoliko zanata  
imati i nekoliko inata,  
mora se zainatiti  
da će se zatatiti.

ZVONIMIR BALOG

**ZADATAK:**

**Na glas pročitaj pjesmu „Tko može postati tata“. Zalijepi pjesmu u bilježnicu. U bilježnicu odgovori na sljedeća pitanja:**

1. Što je potrebno da bi netko postao tata?
2. Zašto mu vriska i skakanje trebaju biti radost?
3. Kakve naravi treba biti tata?
4. Koje inate treba imati tata?

**Prepiši u bilježnicu:**

Glasovno podudaranje riječi u jednom ili više slogova na kraju stiha zove se RIMA ili SROK.

Iz pjesme prepiši riječi koje se rimuju.

Primjer: tata – zanata